open-index/open-wikipedia-markdown huggingface dataset:
हात धुणे

हात धुणे याला हाताची स्वच्छता असेदेखील म्हणले जाते. माती, वंगण, सूक्ष्मजीव किंवा  इतर अवांछित पदार्थ काढून हाताची स्वच्छता करणे म्हणजे हात धुणे. साबणाने हात धुण्याने बऱ्याच रोगांचा प्रसार रोखला जातो. जर डोळे, नाक आणि तोंडाला स्पर्श करण्यापूर्वी हात धुतले नाहीत तर हिवताप,सर्दी, श्वसन रोग संक्रमित होऊ शकतात. पाणी आणि साबण उपलब्ध नसल्यास राख किंवा वाळूने हात स्वच्छ केले जाऊ शकतात.

**जागतिक आरोग्य संघटनेने हात धुण्याची शिफारस केली आहे:**

* भोजन तयार करण्यापूर्वी, दरम्यान आणि नंतर.
* जेवण करण्यापूर्वी.
* आजारी व्यक्तीची काळजी घेण्यापूर्वी आणि नंतर.
* शौचालय वापरल्यानंतर.
* डायपर बदलल्यानंतर किंवा ज्या मुलाने शौचालयाचा वापर केला आहे त्याची स्वच्छता केल्यानंतर.
*खोकला किंवा शिंका येणे.
*प्राणी, प्राणी आहार किंवा जनावरांच्या कचऱ्याला स्पर्श केल्यावर.
* कचऱ्याला स्पर्श केल्यावर.

औषध किंवा वैद्यकीय सेवा देण्यापूर्वी हात धुणे रोगाचा प्रसार रोखू किंवा कमी करू शकतो. हात धुण्याचे मुख्य वैद्यकीय उद्दीष्ट म्हणजे ज्यामुळे हानी होऊ शकते असे रोगजनक उदा. (जीवाणू, विषाणू किंवा इतर सूक्ष्मजीव) आणि रसायने हातावरून काढून टाकणे.जे लोक अन्न किंवा वैद्यकीय क्षेत्रात काम करतात त्यांच्यासाठी हे विशेषतः महत्त्वाचे आहेच, परंतु सर्वसामान्यांसाठी देखील ही एक महत्त्वपूर्ण आहे. तथापि, वारंवार हात धुण्यामुळे त्वचा कोरडे झाल्यामुळे त्वचेचे नुकसान होऊ शकते.

## सार्वजनिक आरोग्य 
**आरोग्यासाठी फायदे**

हाताने धुण्याचे आरोग्यासाठी बरेच फायदे आहेत. ज्यात शीतज्वर, कोरोनाव्हायरस आणि इतर संसर्गजन्य रोगांचा प्रसार कमी करणे; अतिसाराची संसर्गजन्य कारणे प्रतिबंधित करणे; श्वसन संसर्गाचे संक्रमण कमी होणे; आणि घरी जन्म देताना बाल मृत्यू दर कमी करणे यांचा समावेश आहे. 

अतिसार आणि तीव्र श्वसन संक्रमण (एआरआय) टाळण्यासाठी साबणाने हात धुणे हा सर्वात प्रभावी आणि स्वस्त मार्ग आहे, कारण जगात घरे, शाळा आणि समुदायांमध्ये हे वर्तन आपोआप केले जाते. पाच वर्षापेक्षा कमी वयाच्या मुलांमध्ये मृत्यूचे सर्वात मोठा कारण म्हणजे न्यूमोनिया, यामुळे दर वर्षी अंदाजे १.8 दशलक्ष मुलांचा जीव जातो. अतिसार आणि न्यूमोनिया यामुळे एकत्रितपणे दरवर्षी सुमारे ३.५ दशलक्ष मुलांच्या मृत्यूची नोंद होते.

**विपरीत परिणाम**

हात धुण्यामुळे होणारा हानिकारक परिणाम म्हणजे त्वचेचे नुकसान होऊ शकते. सतत वारंवार हात धुणे हे अनिवार्य डिसऑर्डर (ओसीडी)च्या लक्षणांपैकी एक म्हणून देखील पाहिले जाते.

**वर्तणूक बदल**

बऱ्याच देशांमध्ये साबणाने हात धुण्याचे प्रमाण कमी आहे. २०१५ मध्ये ५४ देशांमध्ये हात धुण्याच्या अभ्यासात सरासरी ३८.७% कुटुंबांनी साबणाने हात धुण्याचा सराव केला आहे.

२०१४ च्या एका अभ्यासात असे दिसून आले आहे की सौदी अरेबियामध्ये सर्वाधिक ९७% टक्के दर आहे; अमेरिका जवळजवळ ७७%;तर चीनचा दर सर्वात कमी  २३% आहे.

साबणाने हात धुण्याच्या वागण्यात वाढ करण्यासाठी बऱ्याच वर्तन बदलण्याच्या पद्धती अस्तित्वात आहेत.

वर्षातून दोनदा कीड मारणे, दररोज साबणाने हात धुण्याबरोबर, फ्लोराईडने दररोज दात घासणे या राष्ट्रीय कार्यक्रमाचे मुख्य केंद्र आहे. हे यशस्वीरित्या इंडोनेशियामध्ये देखील लागू केले गेले आहे.

## संदर्भ 
वर्ग:स्वच्छता आवश्यक असणारी सर्व पाने
वर्ग:स्वच्छता
सीतेची वेणी

250px|thumb|सीतेची वेणी

''''''  म्हणजे रॅन्कोस्टायलिस रेटुसा (याला फॉक्सटेल ऑर्किड देखील म्हणतात) हे एक ऑर्किड आहे. त्याची फुले एखाद्या घोसाप्रमाणे दिसतात. एका घोसात १०० पेक्षा जास्त गुलाबी ठिपके असलेली पांढऱ्या रंगाची फुले असतात. या रोपाचे खोड लहान, कडक आणि वर चढणारे असते. त्यावर साधारण १२ वळलेली, मांसल, खोलवर चिकटलेली, पिवळसर, आणि अक्षीय पाने असतात आणि त्यावर ६० सेमी (२४ इंच) लांबीचे गच्च फुले असलेले, दंडगोलाकार घोस येतात. हा फुलोरा हिवाळ्यात आणि वसंत ऋतूच्या सुरुवातीला येतो. वसंत ऋतूच्या सुरुवातीला आसाममध्ये साजरा केल्या जाणाऱ्या  बिहू सणाच्या वेळी नृत्य सादर करताना आसामी स्त्रिया ही फुले केसात माळतात.
## वितरण 
ही वनस्पती जंगलात किंवा जंगलाच्या सीमेवर ३००-१५०० मीटर उंचीवर (९८०–४९२० फूट) वृक्षांच्या खोडांवर उगवणारे एक बांडगुळ आहे. ही वनस्पती हवेतील बाष्प शोषून घेते आणि प्रकाश संश्लेषणाने आपले अन्न तयार करत असल्यामुळे ती बांडगुळ असली तरीही परोपजीवी नाही. ती इपिफाईट वर्गात गणली जाते. ही वनस्पती भूतान, कंबोडिया, चीन (गुईझहू, युनान), भारत, इंडोनेशिया, लाओस, मलेशिया, म्यानमार, नेपाळ, फिलीपिन्स, सिंगापूर, श्रीलंका, थायलंड आणि व्हिएतनाममध्ये आढळते.

भारतात, ही वनस्पती ईशान्य भारत, ओरिसा आणि आंध्र प्रदेशात सर्वात जास्त आढळते. आंध्र प्रदेशात या वनस्पतीला चिंताराणामू या तेलुगू नावाने ओळखले जाते. सध्या ही वनस्पती भारतातून नामशेष होण्याच्या मार्गावर आहे. रॅन्कोस्टायलिस रेटुसा ही अरुणाचल प्रदेश आणि आसाम आणि श्रीलंकेच्या उवा प्रांताचे राज्य फूल म्हणून ओळखली जाते.
## निगा
या वनस्पतीला वर्षभर नियमित पाण्याची आणि खतांच्या वापराची आवश्यकता असते, मात्र पाने सतत ओली राहिली तर ती मरतात. या झाडाला अप्रत्यक्ष प्रकाश मानवतो. सामान्यपणे वसंत ऋतूच्या शेवटी याला फुले येतात.
## औषधी उपयोग
केरळ राज्यातील मलबार जिल्ह्यात दमा आणि क्षयरोगावरील उपचारासाठी या वनस्पतीपासून बनवलेल्या औषधाचा वापर केला जातो आणि गोळे येणे, अपस्मार, चक्कर, धडधड, मूतखडे आणि मासिक पाळीच्या विकारांसाठीसुद्धा याचा उपयोग केला जात असे. आसाममध्ये जखम, कट आणि जखमांवर उपचार करण्यासाठी या वनस्पतीचा वापर केला जात असे. भारत आणि नेपाळमध्ये ही वनस्पती मॉईस्चरायझर म्हणून वापरली  जाते. रसना या नावाने या वनस्पतीचे मूळ संपूर्ण भारतीय उपखंडात संधिवातावर उपचार करण्यासाठी वापरले जाते.
## आसामी संस्कृतीतील महत्त्व
आसाममध्ये, ही वनस्पती कोपौ फूल म्हणून लोकप्रिय आहे आणि ती बिहू नर्तकांच्या पोशाखांचा अविभाज्य भाग आहे. ही वनस्पती प्रेम, प्रजनन व आनंद यांचे प्रतीक मानली जाते आणि त्यामुळेच ही फुले पारंपारिक आसामी विवाह सोहळ्यामधील एक अत्यावश्यक घटक आहेत. या राज्यात या फुलांचे सौंदर्य, उपयोग आणि व्यापक सांस्कृतिक महत्त्व एवढे आहे की, हे सुंदर वन्य फूल बहुतेक सर्व आसामी कुटुंबांद्वारे आपल्या बागांमध्ये आवडीने लावले जाते. आसामचे राज्य फूल म्हणून त्याची निवड सार्थच आहे.

## संदर्भ आणि नोंदी 
वर्ग:वनस्पती
ग्रेस रोड

**ग्रेस रोड** हे इंग्लंडच्या लेस्टर शहरातील एक मैदान आहे. प्रामुख्याने हे मैदान क्रिकेट साठी वापरण्यात येते. 

११ डिसेंबर १९८३ रोजी भारत आणि झिम्बाब्वे संघामध्ये या स्टेडियमवर पहिला आंतरराष्ट्रीय एकदिवसीय सामना खेळविण्यात आला. आत्तापर्यंत या मैदानावर केवळ ३ एकदिवसीय सामने खेळविण्यात आले असून त्यातले दोन सामने हे १९८३ क्रिकेट विश्वचषक आणि शेवटचा सामना १९९९ क्रिकेट विश्वचषकातला होता. विशेष म्हणजे इंग्लंडने येथे एकही सामना खेळलेला नाही.

वर्ग:लेस्टरशायर
विद्यापीठ स्टेडियम (तिरुवनंतपुरम)

**विद्यापीठ मैदान, तिरुवनंतपुरम** हे भारताच्या तिरुवनंतपुरम शहरातील एक मैदान आहे. प्रामुख्याने हे मैदान क्रिकेट साठी वापरण्यात येते. 

१ ऑक्टोबर १९८४ रोजी भारत आणि ऑस्ट्रेलिया संघामध्ये या स्टेडियमवर पहिला आंतरराष्ट्रीय एकदिवसीय सामना खेळविण्यात आला.

वर्ग:तिरुवनंतपुरम
वर्ग:भारतातील क्रिकेट मैदाने
रोमी गिल

**रॉमी गिल** (एमबीई) या भारतात जन्मलेल्या ब्रिटिश आचारी आणि स्वयंपाकशिक्षिका आहेत. त्या थॉर्नबरी, साउथ ग्लॉस्टरशायर येथे राहतात. त्यांनी थॉर्नबरी येथे रोमीज् किचन हे होटेल सप्टेंबर २०१३ मध्ये उघडले. त्या रेस्टॉरंटच्या मालक आणि मुख्य आचारी आहेत. यूके मधील रेस्टॉरंटच्या काही भारतीय आचारी/मालकांपैकी त्या एक आहेत. २०१६ मध्ये राणीच्या ९० व्या वाढदिवसाच्या सन्मान यादीमध्ये एमबीई म्हणून नियुक्त झाल्या होत्या. रोमी सध्या त्यांचे पहिले स्वयंपाक पुस्तक लिहित आहे, जे २०१९ मध्ये प्रकाशित होणे अपेक्षित आहे.

## सुरुवातीचे जीवन
गिल भारताच्या पश्चिम बंगालमधील बर्नपूरमध्ये वाढली जिथे तिने आपल्या आईकडून स्वयंपाक शिकला.

१९९३ मध्ये जेव्हा गिल यूकेला गेले तेव्हा  तिने मित्रांसाठी डिनर पार्टीज होस्ट करण्यास सुरुवात केली, नंतर कुकरीचे वर्ग चालू केले ज्यामुळे तिला स्वतः बनवलेले सॉस, लोणचे, चटणी आणि मसाला विकण्यास सुरुवात केली. त्यांनी इंग्लंडमध्ये स्वयंपाकाची प्रात्यक्षिके दिली आणि सप्टेंबर २०१३ मध्ये तिने पहिले रेस्टॉरंट, रोमीज् किचन उघडले.

## संदर्भ 
वर्ग:भारतीय आचारी
वर्ग:भारतीय पाककृतींचे आचारी
वर्ग:इ.स. १९७१ मधील जन्म
वर्ग:स्त्री चरित्रलेख
उत्तर टास्मानिया क्रिकेट असोसिएशन मैदान

**उत्तर टास्मानिया क्रिकेट असोसिएशन मैदान** हे ऑस्ट्रेलियाच्या टास्मानिया राज्यातील एक मैदान आहे. प्रामुख्याने हे मैदान क्रिकेट साठी वापरण्यात येते.

२ फेब्रुवारी १९८६ रोजी भारत आणि न्यू झीलंड संघामध्ये या स्टेडियमवर एकमेव आंतरराष्ट्रीय एकदिवसीय सामना खेळविण्यात आला.

वर्ग:टास्मानिया
वर्ग:ऑस्ट्रेलियातील क्रिकेट मैदाने
वर्ग:इ.स. १८५१ मधील निर्मिती
के. विश्वनाथ

**कासिनाथुनी विश्वनाथ** (१९ फेब्रुवारी, १९३० - २ फेब्रुवारी, २०२३) हे एक भारतीय चित्रपट दिग्दर्शक, पटकथा लेखक आणि चरित्र अभिनेता होते. हे तेलुगू, तामिळ आणि बॉलीवूड मधील कामासाठी ओळखले जातात. त्यांना पाच राष्ट्रीय चित्रपट पुरस्कार, सहा राज्य नंदी पुरस्कार, दहा फिल्मफेअर पुरस्कार दक्षिण, आणि एक बॉलिवूड फिल्मफेअर पुरस्कार प्राप्त झाले आहेत. साठ वर्षांच्या चित्रपटाच्या कारकिर्दीत, विश्वनाथने विविध शैलीतील पन्नासहुन अधिक वैशिष्ट्यीकृत चित्रपटांचे दिग्दर्शन केले आहे.

## पुरस्कार 
इवलेसे|300x300अंश| २०१७ मध्ये रष्ट्राध्यक्ष श्री प्रणव मुखर्जी कडून दादासाहेब फाळके पुरस्कार प्राप्त.

* १९९२ - पद्मश्री 
* २०१७ - दादासाहेब फाळके पुरस्कार

## संदर्भ 
वर्ग:दादासाहेब फाळके पुरस्कारविजेते
वर्ग:फिल्मफेर पुरस्कार विजेते
वर्ग:हिंदी भाषेमधील चित्रपट दिग्दर्शक
वर्ग:इ.स. २०२३ मधील मृत्यू
वर्ग:इ.स. १९३० मधील जन्म
वर्ग:पद्मश्री पुरस्कारविजेते
वर्ग:पुरुष चरित्रलेख
नाहर सिंग स्टेडियम

**नाहर सिंग स्टेडियम** हे भारताच्या फरिदाबाद शहरातील एक मैदान आहे. प्रामुख्याने हे मैदान क्रिकेट साठी वापरण्यात येते. १८५७ चे स्वातंत्र्ययुद्धाचे एक योद्धा नाहर सिंग यांचे नाव या स्टेडियमला देण्यात आले

१९ जानेवारी १९८८ रोजी भारत आणि वेस्ट इंडीज संघामध्ये या स्टेडियमवर पहिला आंतरराष्ट्रीय एकदिवसीय सामना खेळविण्यात आला.

वर्ग:फरीदाबाद जिल्हा
वर्ग:भारतातील क्रिकेट मैदाने
बरकतुल्लाह खान स्टेडियम

**बरकतुल्लाह खान स्टेडियम** हे भारताच्या जोधपूर शहरातील एक मैदान आहे. प्रामुख्याने हे मैदान क्रिकेट साठी वापरण्यात येते. ह्याचे नाव राजस्थानचे ६ वे मुख्यमंत्री बरकतुल्ला खान यांच्या नावावर ठेवले आहे.

८ डिसेंबर २००० रोजी भारत आणि झिम्बाब्वे संघामध्ये या स्टेडियमवर पहिला आंतरराष्ट्रीय एकदिवसीय सामना खेळविण्यात आला.

वर्ग:जोधपूर
वर्ग:भारतातील क्रिकेट मैदाने
कीर्ति मुळीक

डाॅ. **कीर्ती मिलिंद मुळीक** या एक मराठी लेखिका आहेत. त्या मराठी लेखक डाॅ. आनंद यादव यांच्या कन्या आहेत. त्यांचे पती मिलिंद मुळीक हे चित्रकार आहेत. 

## पुस्तके
* ग्रामीण साहित्याची चळवळ (सामाजिक, डाॅ. आनंद यादव अमृतमहोत्सवी ग्रंथ)
* झाडं (ललित लेखसंग्रह)
* डिटेक्टिव्ह टोळी आणि इतर कथा (बालसाहित्य)
* माणसं (कथासंग्रह)
* साहित्य स्वरूप आणि विकास (समीक्षा)

वर्ग:मराठी लेखिका
वर्ग:स्त्री चरित्रलेख
पूजा धींग्रा

इवलेसे|२०१५ मधील ऑडी इंडियाच्या #स्टार्टयंग मोहिमेसाठी पूजा धींग्रा.
पूजा धिंगरा (जन्म १९८६) ही भारतीय पेस्ट्री शेफ आणि महिला व्यवसायिक आहे. तिने भारतातील पहिले मॅकरॉन स्टोअर उघडले. ही "ले१५ पेट्रीझरी" या मॅकरॉन आणि फ्रेंच मिठाई साठी प्रसिद्ध असलेल्या बेकरीची मालकिण आहे. या बेकरीच्या बऱ्याच शाखा आहेत.

## चरित्र
पूजाचा जन्म पाककलेत रूची असणाऱ्या कुटुंबात झाला. तिचे वडील आणि तिचा भाऊ वरुण धिंग्रा दोघेही उपहारगृहांचे मालक आहेत. लहान असतानाच पूजा आईकडून बेकिंगची कला शिकली.  तिने सुरुवातीला मुंबईच्या लॉ स्कूलमध्ये प्रवेश घेतला परंतु २००४ मध्ये तिने कायद्याचे शिक्षण सोडून दिले. नंतर आपली कारकीर्द बदलत स्वित्झर्लंडच्या ले बोव्हरेटच्या सीझर रिट्झ स्कूलमध्ये हॉस्पिटॅलिटी अँड मॅनेजमेंट कोर्समध्ये प्रवेश घेतला.  तेथे ती पियरे हर्मेच्या पॅटीसरीजपैकी एका बेकरीमध्ये पहिल्यांदा तिची मॅकरॉनशी ओळख झाली.  आपला अभ्यासक्रम पूर्ण केल्यावर, पूजा मुंबईत परतली आणि भारतीयांना पॅरिशिअन शैलीतील पाककलेचा अनुभव देण्याच्या एकमेव उद्देशाने मार्च २०१० मध्ये  तिने पहिले दुकान उघडले.  २०१६ मध्ये, दक्षिण मुंबईतील "ले 15 कॅफे" नावाचे एक नवीन दुकान उघडत पूजाने आपला उद्योग वाढविला. कॅफेच्या मेनूमध्ये फ्रेंच महिलांच्या ओळखल्या जाणाऱ्या विशेष मिठायांबरोबरच साधे तिखटामीठाचे पदार्थही आहेत.
२०१० मध्ये जेव्हा तिने मुंबईत व्यवसाय सुरू केला तेव्हा तिच्याकडे फक्त दोनच कर्मचारी होते. ऑक्टोबर २०१४ पर्यंत तिच्याकडे तब्बल ४२ कर्मचारी होते. तिची महत्त्वाकांक्षा संपूर्ण भारतभर आपल्या शाखा उघडण्याची आहे.

## प्रकाशने 
* द बिग बूक ऑफ ट्रीट्स: पेंग्विन बुक्स इंडिया, २०१४. आयएसबीएन-13 978-0143422686.
* द होलसम किचन: हॅचेट बूक पब्लिशिंग इंडिया प्रा. लि. २०१७. आयएसबीएन-13 978-9351951445

## संदर्भ 
वर्ग:भारतीय आचारी
वर्ग:भारतीय पाककृतींचे आचारी
वर्ग:स्त्री चरित्रलेख
एम.ए. अझीझ स्टेडियम

**एम.ए. अझीझ स्टेडियम** हे बांगलादेशाच्या चट्टग्राम शहरातील एक मैदान आहे. प्रामुख्याने हे मैदान क्रिकेट साठी वापरण्यात येते. 
१५ नोव्हेंबर २००१ रोजी बांगलादेश आणि झिम्बाब्वे संघामध्ये या स्टेडियमवर पहिली कसोटी खेळविण्यात आली तर
२७ ऑक्टोबर १९८८ रोजी बांगलादेश आणि भारत संघामध्ये या स्टेडियमवर पहिला आंतरराष्ट्रीय एकदिवसीय सामना खेळविण्यात आला.

वर्ग:चट्टग्राम
वर्ग:बांगलादेशमधील क्रिकेट मैदाने
दिलीप चावरे

दिलीप चावरे हे एक मराठी लेखक आहेत.  त्यांनी शेरलाॅक होम्सच्या बऱ्याच कथा मराठीत आणल्या आहेत. 

दिलीप चावरे हे टाइम्स ऑफ इंडियाचे पत्रकार आहेत/होते.  त्या वृत्तपत्रात सन २००० ते २००५ या काळात त्यांचा दर १५-२० दिवसांनी एक लेख प्रकाशित होत असे. 

## दिलीप चावरे यांनी लिहिलेली पुस्तके
* निर्धारयात्री (मुंबईतल्या ११ जानेवारी २००५ च्या साखळी बाॅम्बस्फोटात जखमी झालेल्या ७० लोकांच्या मुलाखतींचे व त्यांच्यासाठी केलेल्या कार्याचे संकलन, सहसंकलक - डाॅ. मेधा सोमय्या)
* महाराष्ट्राचा लेखाजोखा (पत्रकारिता)
* शेरलॉक होम्सचं पुनरागमन (अनुवादित, मूळ इंग्रजी लेखक - सर ऑर्थर काॅनन डायल)
* शेरलॉक होम्सच्या कर्तृत्त्व कथा (अनुवादित, मूळ इंग्रजी लेखक - सर ऑर्थर काॅनन डायल)
* शेरलॉक होम्सच्या चातुर्य कथा (अनुवादित, मूळ इंग्रजी लेखक - सर ऑर्थर काॅनन डायल)
* शेरलॉक होम्सच्या रहस्यकथा (अनुवादित, मूळ इंग्रजी लेखक - सर ऑर्थर काॅनन डायल)
* शेरलॉक होम्सच्या साहस कथा (अनुवादित, मूळ इंग्रजी लेखक - सर ऑर्थर काॅनन डायल)
* सिद्धहस्त (मसाजिस्ट राम कृष्णराव भोसले यांच्या जीवनकार्यावरील पुस्तक)

वर्ग:मराठी लेखक
वर्ग:मराठी पत्रकार
अँटिगा रिक्रिएशन मैदान

**अँटिगा रिक्रिएशन मैदान** हे वेस्ट इंडीजच्या अँटिगा शहरातील एक मैदान आहे. प्रामुख्याने हे मैदान क्रिकेट साठी वापरण्यात येते. 

२८ मार्च १९८१ रोजी वेस्ट इंडीज आणि इंग्लंड संघामध्ये या स्टेडियमवर पहिला कसोटी सामना खेळविण्यात आला तर
२२ फेब्रुवारी १९७८ रोजी वेस्ट इंडीज आणि ऑस्ट्रेलिया संघामध्ये या स्टेडियमवर पहिला आंतरराष्ट्रीय एकदिवसीय सामना खेळविण्यात आला.

वर्ग:अँटिगा आणि बार्बुडा
वर्ग:वेस्ट इंडीजमधील क्रिकेट मैदाने
वर्ग:इ.स. १९७८ मधील निर्मिती
ग्रेट बॅरियर रीफ अरेना

**रे मिशेल ओव्हल** हे ऑस्ट्रेलियाच्या मॅके शहरातील एक मैदान आहे. प्रामुख्याने हे मैदान क्रिकेट साठी वापरण्यात येते. १९९२ क्रिकेट विश्वचषकात भारत आणि श्रीलंका यांच्यात या मैदानावर एकमेव आंतरराष्ट्रीय एकदिवसीय सामने खेळवला गेला.

वर्ग:मॅके
वर्ग:ऑस्ट्रेलियातील क्रिकेट मैदाने
बाउर्डा

**बाउर्डा** हे वेस्ट इंडीजच्या गयाना शहरातील एक मैदान आहे. प्रामुख्याने हे मैदान क्रिकेट साठी वापरण्यात येते. 

२१ मार्च १९३० रोजी वेस्ट इंडीज आणि इंग्लंड संघामध्ये या स्टेडियमवर पहिला कसोटी सामना खेळविण्यात आला तर
३० मार्च १९८८ रोजी वेस्ट इंडीज आणि पाकिस्तान संघामध्ये या स्टेडियमवर पहिला आंतरराष्ट्रीय एकदिवसीय सामना खेळविण्यात आला. गयानातच नव्या प्रोव्हिडन्स मैदानाच्या उभारणीमुळे या मैदानावर २००७ क्रिकेट विश्वचषकाचे सामने खेळवले गेले नाहीत.

वर्ग:गयाना
वर्ग:वेस्ट इंडीजमधील क्रिकेट मैदाने
संजीवनी देशमुख

**संजीवनी अरविंद देशमुख** (१२ सप्टेंबर, १९४५:नागपूर - ) या एक मराठी लेखिका आहेत.

देशमुख यांनी हैदराबादच्या उस्मानिया विद्यापीठातून १९६२ साली बी.एस्‌सी. व १९७२ साली एम.ए. केले. त्यानंतर त्या नागपूर विद्यापीठाच्या पीएच्.डी. झाल्या. त्या गांधर्व महाविद्यालयाच्या संगीत विशारद आहेत. यवतमाळच्या अणे महिला महाविद्यालयात त्या मराठी विषयाचे अध्यापन करीत. पुढे तेथे त्या मराठीच्या शाखाप्रमुख झाल्या.

देशमुख या एक कादंबरीकार, कथालेखक आणि संशोधनपर लिखाण कराणाऱ्या मराठी साहित्यिक आहेत. त्यांनी सुमारे ३३ अभंगही रचले आहेत, ते पुस्तकरूपात प्रकाशित झालेले नाहीत.

माया सरदेसाई या संजीवनी देशमुख यांच्या आई होत.

## पुस्तके
* अग्निफुलं (कादंबरी, १९७५)
* अपरिमिता (कादंबरी, १९७७)
* कॅरॅक्टर (कथासंग्रह, १९८२)
* तंजावरच्या भोसले राजांची नाटके (संशोधनपर लेखन, १९९३, सहलेखिका माया सरदेसाई)
* विफल (कादंबरी, १९७६)
* स्वप्नात नाही आले (कादंबरी, १९७३)
* ही तर मीरा गाते (कादंबरी, १९७३)

## सन्मान
* यवतमाळ जिल्हा महिला साहित्य संघाच्या अध्यक्ष (१९९४)

वर्ग:इ.स. १९४५ मधील जन्म
वर्ग:मराठी लेखिका
वर्ग:स्त्री चरित्रलेख
मोहन जोशी (लेखक)

**मोहन जोशी** (एम.ए. बी.लिब.) हे कोल्हापूरमध्ये राहणारे एक मराठी लेखक आहेत. त्यांनी बालसाहित्य आणि धार्मिक पुस्तकांव्यतिरिक्त काही कथा-कादंबऱ्याही लिहिल्या आहेत. 

## पुस्तके
* अनासक्त (निवडक कथांचा संग्रह)
* असे पुरस्कार अशी पारितोषिके (सुमारे २७ पुरस्कारांची माहिती)
* आपले पंतप्रधान (भारताच्या नऊ पंतप्रधानांची माहिती)
* आपले राष्ट्रपती (भारताच्या ऩऊ पंतप्रधानांची माहिती)
* आम्ही ज्येष्ठ (ललित)
* ऐकावे जनाचे (बालसाहित्य)
* त्रैलोक्याचे स्वामी (श्रीनृसिंहसरस्वती यांच्या जीवनावरील कादंबरी)
* निवडक पंतप्रधान (भाग १ ते ७)
* निवडक पंतप्रधान (सात पुस्तकांचा संच)
* परश्या (लघुकादंबरी)
* पाठ्यपुस्तकांव्यतिरिक्त मुलांचे मराठी पुस्तकांचे वाचन (बालसाहित्यासंबंधी, वैचारिक)
* बापूंच्या कथा (विनोदी कथांचा संग्रह)
* महाराष्ट्राचे मानकरी 
* माझे २४ गुरू (मोहन जोशी यांना गुरुस्थानी असलेल्या २४ जणांची व्यक्तिचित्रणे)
* मुलांचे मोदी (बालसाहित्य)
* शब्दस्पंदन (कवितासंग्रह)
* शालेय सुविचार 
* श्री क्षेत्र नृसिंहवाडी (धार्मिक - 'नृसिंहवाडी', 'दक्षिण काशी करवीरनिवासी श्री महालक्ष्मी' आणि 'श्री शाकंभरी, बनशंकरी, बदामी' ह्या ३ पुस्तकांचा संच) 
* ज्ञानपीठाचे तॊस्वी (ज्ञानपीठ पुरस्कार मिळालेल्या तीन मराठी साहित्यिकांची व्यक्तिचित्रणे)

वर्ग:मराठी लेखक
वर्ग:पुरुष चरित्रलेख
विनय अपसिंगकर

डाॅ. **विनय अपसिंगकर** हे एक मराठी कवी व लेखक आहेत. सन १९५७ च्या एप्रिल महिन्यात ते नववीत असताना त्यांची पहिली कविता प्रकाशित झाली. २००७ सालापर्यंत त्यांच्या कवितांचे ऩऊ संग्रह निघाले आहेत.

अपसिंगकरांनीचा गुराखी, शेतमजूर, पोलीस, शिक्षक, प्राध्यापक असे व्यवासय केले आहेत.  पोलीस खात्यातून.बाहेर पडल्यावर ते आठ-दहा वर्षे बेकार होते. या काळात अपसिंगकरांनी शेती केली, नोकरी शोधली, बी.ए. केले आणि वर एम.ए. पीएच.डी केले. 

अपसिंगकरांनी *अंतरी ताळा पडे* या नावाचे आत्मचरित्र लिहिले आहे. त्या आत्मचरित्रात निझामशाही, रझाकारांचे अत्याचार आणि त्याकाळच्या मराठवाड्याचे वर्णन आहे.

## प्रकाशित पुस्तके
* अंतरी ताळा पडे (आत्मचरित्र)
* त्या उजाड गावावरती (कवितासंग्रह)
* सावल्या उलटताना (कवितासंग्रह)

वर्ग:मराठी लेखक
वर्ग:मराठी कवी
वर्ग:पुरुष चरित्रलेख
प्रमिला जरग

डाॅ. **प्रमिला जरग** (माहेरच्या मोरे, २३ जानेवारी, १९४७ - ) स्त्रीरोग तज्ज्ञ डाॅक्टर आणि मराठी लेखिका आहेत. त्यांचे वडील आर.बी. मोरे हे डाॅक्टर आणि डाव्या चळवळीतले नेते होते आणि आई कमलाबाई मोरे या स्वातंत्र्यसैनिक आणि सामाजिक कार्यकर्त्या आहेत. प्रमिला जरग यांनी एम.बी.बी.एस.नंतर डी.जी.ओ.ची (डिप्लोमा इन गायनेकॉलॉजी अँड ऑब्स्टेरिक्सची) पदविका घेऊन कोल्हापूरमध्ये डाॅक्टरी केली. वैद्यकीय व्यवसायाबरोबरच त्या सामाजिक, राजकीय क्षेत्रांत सक्रिय राहिल्या. कालांतराने त्यांनी पूर्ण वेळ सामाजिक कार्य केले.

जरग आपल्या आई कमलाबाईंनी मुलींच्या कल्याणासाठी स्थापन केलेल्या मुंबईतील *माझे माहेर* या संस्थेचे काम ३५हून अधिक वर्षे करीत आहेत. त्यांनी महिला आणि बालकल्याण या क्षेत्रांमध्ये त्यांनी अनेक सरकारी समित्यांवर काम केले आहे. त्यांनी महिला, मुले आणि सामाजिक प्रश्नांवर वृत्तपत्रांतून लेखनही केले आहे. 

प्रमिला जरग यांनी राजाराम महाराजांच्या *शिवपुत्र राजाराम* हे चरित्र लिहिले आहे.

## पुरस्कार
* अकोल्याच्या 'अंकुर वाङ्‌मय'कडून 'शंकरराव सोनखासकर' ऐतिहासिक कादंबरी पुरस्कार (२०११) 
* कोल्हापूरच्या 'करवीर साहित्य परिषदे'चा ग्रंथस्पर्धा प्रथम पुरस्कार (२०११)
* कोल्हापूरच्या 'चंद्रकुमार नलगे' सार्वजनिक ग्रंथालयाचा ग्रंथ पुरस्कार (२०११)
* जळगावच्या 'सूर्योदय सामावेशक मंडळा'चा 'जनूभाऊ जैन' साहित्यरत्न पुरस्कार (२०११)
* दक्षिण महाराष्ट्र सभेचा 'देवदत्त पाटील' ग्रंथ पुरस्कार (२०११)
* मुंबईतील 'वंदना प्रकाशना'चा 'आशीर्वाद' ग्रंथ पुरस्कार (२०११)
* संगननेरच्या संगमनेर इतिहास संशोधक मंडळाकडून कवी अनंत फंदी साहित्य पुरस्कार (२०११)
* सांगली जिल्ह्यातील पलूस येथे भरलेल्या मराठी ग्रामीण साहित्य संमेलनाचा उत्कृष्ट साहित्य पुरस्कार

वर्ग:मराठी लेखिका
वर्ग:इ.स. १९४७ मधील जन्म
वर्ग:स्त्री चरित्रलेख
सुजय डहाके

**सुजय सुनील डहाके** (जन्म २ जानेवारी १९८५  पुणे, महाराष्ट्र) हा एक भारतीय चित्रपट दिग्दर्शक आहे जो ५९ व्या राष्ट्रीय चित्रपटात सर्वोत्कृष्ट मराठी चित्रपटासाठी रौप्य लोटस पुरस्काराने सन्मानित झालेल्या चित्रपटाचे दिग्दर्शक आणि शाळा चित्रपटाचे संपादक म्हणून काम करणारा चित्रपट दिग्दर्शक आहे.

## कारकीर्द 
२०११ मध्ये सुजयने दिग्दर्शकाच्या कारकिर्दीला सुरुवात केली. त्यांनी मराठी चित्रपट शाळा दिग्दर्शित केला. २०१४ मध्ये ते मराठी चित्रपट आजोबासाठी लेखक आणि दिग्दर्शक होते. २०१६-२०२० मध्ये त्यांनी फुंतरू, केसरी, रेबेलो अशा चित्रपटांचे दिग्दर्शन केले. सुजय यांचा आजोबा हा शाळा पेक्षा जास्त असा महत्त्वाकांक्षी चित्रपट होता. सुजय सध्या 'श्यामची आई' या चित्रपटाचे लेखन करीत आहेत, जो कृष्ण धवल स्वरूपात बनविला जाणार असून, साने गुरुजींच्या श्यामची आई या या पुस्तकावर आधारित आहे.

## चित्रपट
## बाह्य दुवे 
## संदर्भ 
वर्ग:मराठी दिग्दर्शक
भारतीय क्रिकेट संघाने खेळलेल्या आंतरराष्ट्रीय ट्वेंटी२० सामन्यांची यादी

खालील यादी भारतीय क्रिकेट संघाने आतापर्यंत खेळलेल्या सर्व अधिकृत आंतरराष्ट्रीय ट्वेंटी२० सामन्यांची आहे. भारताने १ डिसेंबर २००६ रोजी दक्षिण आफ्रिकेविरुद्ध पहिला आंतरराष्ट्रीय ट्वेंटी२० सामना खेळला. भारताने २००७, २०२४ आणि २०२६ साली ट्वेंटी२० क्रिकेट विश्वचषक जिंकले तर २०१४ साली उपविजेता ठरले. तसेच २०२२ आशियाई खेळांमध्ये भारताने सुवर्णपदक पटकावले. 

## सुची 
## भारताने देशानुसार खेळलेल्या प्रथम आंतरराष्ट्रीय ट्वेंटी२० सामन्याची तारीख
## विरुद्ध संघांविरुद्धची कामगिरी
## यादी
## हे ही पहा
* भारतीय क्रिकेट संघाने खेळलेल्या कसोटी सामन्यांची यादी
* भारतीय क्रिकेट संघाने खेळलेल्या आंतरराष्ट्रीय एकदिवसीय सामन्यांची यादी
* भारतीय महिला क्रिकेट संघाने खेळलेल्या महिला कसोटी सामन्यांची यादी
* भारतीय महिला क्रिकेट संघाने खेळलेल्या महिला आंतरराष्ट्रीय एकदिवसीय सामन्यांची यादी
* भारतीय महिला क्रिकेट संघाने खेळलेल्या महिला आंतरराष्ट्रीय ट्वेंटी२० सामन्यांची यादी
* भारतीय १९ वर्षाखालील क्रिकेट संघाने खेळलेल्या युवा कसोटी सामन्यांची यादी
* भारतीय १९ वर्षाखालील क्रिकेट संघाने खेळलेल्या युवा आंतरराष्ट्रीय एकदिवसीय सामन्यांची यादी

वर्ग:भारतीय क्रिकेट
जोजो रॅबिट

**जॉजो रेबिट** हा २०१९मध्ये प्रदर्शित अमेरिकन विनोदी-नाट्यमय चित्रपट आहे. हा चित्रपट क्रिस्टाईन लिनेन्सच्या *केजिंग स्काइज* या पुस्तकावर आधारित आहे. हा चित्रपट तायका वेतीटीने यांनी लेखन आणि दिग्दर्शित केला होता. 

वर्ग:इ.स. २०१९ मधील इंग्लिश चित्रपट
शाहीर परशुराम

**शाहीर परशुराम** हे एक मराठी लावणीकार होते.

## परशुरामांवरील पुस्तके
* परशरामाच्या लावण्या (पुयवाणी प्रकाशन)

वर्ग:मराठी कवी
वर्ग:पुरुष चरित्रलेख
कोडी

कोडी हा एक खेळ आहे, ज्यामध्ये एखाद्या व्यक्तीची कल्पना करण्याची शक्ती तसेच त्या व्यक्तीचे ज्ञान तपासले जाऊ शकते. दिलेल्या कोड्यामध्ये समोरील व्यक्तीला चारही बाजूंचा विचार करून कोडे सोडवायला लागते.कोड्यांचे विविध प्रकार आहेत, जसे की क्रॉसवर्ड कोडी, शब्द-शोध कोडी, नंबर कोडी, रिलेशनल कोडे किंवा तर्कशास्त्र कोडी.

वर्ग:खेळ
कोविड-१९ काळातील मानसिक स्वास्थ्य

कोव्हिड-१९काळातील मानसिक स्वास्थ्य ही एक मानसिक, सामाजिक,कौटुंबिक आणि व्यक्तीगत स्तरावरील संकल्पना आहे.केवळ भारतातच नव्हे तर रंपूर्णजगाला विविध मानसिक समस्यांना सामोरे जावे लागत आहे.त्यामुळे मानसिक स्वास्थ्याचे प्रश्न प्रामुख्याने निर्माण होत आहेत.संपूर्ण जगात याविषयी मार्गदर्शनपर उपक्रम राबविले जात आहेत.
## संकल्पना
जगभरात कोरोना विषाणूच्या प्रादुर्भावामुळै जनजीवन ठप्प झाले आहे. नागरिकांच्या सुरक्षिततेसाठी लाॅकडाऊन अर्थात सर्वांनी घरात रहावे अशी घोषणा आणि योजना  शासकीय स्तरावर करण्यात आली आहे. यामधे नागरिकांच्या आरोग्याची काळजी हा मुख्य घटक केद्रस्थानी आहे. असे असले तरी घरातच सतत राहिल्याने नागरिकांना मानसिक नैराश्य येऊ लागले आहे.
समाजात सतत वावरण्याची सवय असल्याने लहान मुले, प्रौढ,वृृृृद्ध अशा सर्व स्तरातील नागरिक सातत्याने घरातच अडकलेले असल्याने त्यांचे मानसिक स्वास्थ्य बिघडू लागले आहे.
## कारणे
अचानक उद्भवलेल्या लाॅकडाऊनमुळे जनजीवन पूर्वकल्पना नसताना स्थगित झाले आहे.त्यामुळे नैराश्य, भीती,चिंता अशा भावनांनी नागरिक त्रस्त झाले आहेत. केवळ भारतातच नाही तर संपूर्ण जगातील नागरिकांचे मानसिक स्वास्थ्य यामुळे धोक्यात आले आहे.कोरोनाचा प्रादुर्भाव कसा रोखला जाईल आणि जगावरील आरोग्याचे संकट दूर होऊन जनजीवन पूर्वपदावर कधी येईल तसेच जनजीवन पूर्ववत् सूरु झाल्यावरदेखील पुन्हा रोगाचा संसर्ग वाढेल काय, बाजारपेठेवर काय परिणाम होईल,जीवनावश्यक सुविधा उपलब्ध होतील काय याविषयी जनमनात अस्वस्थता आणि अस्थिरता अनुभवाला येते आहे.विशेषतः लहान मुले पूर्णवेळ घरातच बंदिस्त झाल्याने लहान मुलांच्या मानसिक समस्या निर्माण होत आहेत. 
सातत्याने कुटुंबासह रहावे लागत असल्याने महिलांच्या मानसिक आणि कौटुंबिक स्वास्थ्याच्या समस्याही दिसू लागल्या आहेत.कौटुंबिक हिंसाचारात वाढ हौते आहे. नोकरदार महिलांना घरून काम करणे(Work from Home) या पद्धतीने कार्यालयीन जबाबदारी पूर्ण करावी लागत असून कुटुबातील दैनंदिन कामेही करावी लागत आहेत.या सर्वांमुळे व्यक्ती आणि कुटुंब यातील मानसिक अस्थिरता वाढते आहे.मानवी नातेसंबंधांवर याचा परिणाम होतो आहे.
## उपाययोजना
मानसिक स्वास्थ्य जपण्यासाठी  राज्य शासन आणि महापालिका यांनी पुढाकार घेतला असून महिला आयोगाच्या वतीने मोफत समुपदेशन हेल्फलाईन सेवा उपलब्ध करून देण्यात आली आहे.हिंदी,इंग्रजी,गुजराती आणि मराठी या चार भाषांमधे अशी सेवा उपलब्ध आहे. प्रशिक्षित समुपदेशक तसेच मानसिक आरोग्य तज्ज्ञ यासाठी मार्गदर्शन करीत आहेत.

* लहान मुलांच्या मानसिक स्वास्थ्याची काळजी-
लाॅकडाऊनच्या काळात अचानक घरात अडकलेली लहान मुले आपलीशाळा,मित्र मैत्रिणी,खेळ यापासून वंचित राहत आहेत. त्यामुळे सतत बाहेर जाण्याची,खेळण्याची सवय असलेल्या मुलांना घरात आनंदी ठेवण्यासाठी पालकांनी त्यांना विश्वासात घ्यावे.त्यांच्या सर्व शंकांना यथायोग्य उत्तरे देण्याचा प्रयत्न करावा.त्यांच्यासह गुणवत्तापूर्ण वेळ घालवावा,त्यांच्या मित्रमंडळींशी सामाजिक माध्यमाद्वारे संपर्कात राहण्याची संधी त्यांना द्यावी असे मानसतज्ज्ञ सांगत आहेत.

* कौटुंबिक नातेसंबंध-
सतत एकमेकांबरौबर रहावे लागत असल्याने पत्नी आणि पतीच्या सहजीवनात तणावाचे वातावरण निर्माण होत आहे.सर्वांना घरातील कामांची सवय नसल्याने अशी कामे करण्यासंदर्भातही वाद होत आहेत.घरातील नोकरदार महिला घरून काम करीत असल्या तरी कुटुंबातील वरिष्ठ सदस्य त्यांना त्यासाठी सहकार्य करीत नाहीत अशा तक्रारी समुपदेशकांकडे येत आहेत.
प्राप्त परिस्थितीचा सामना करताना कुटुंबातील प्रौढ सदस्यांचे मानसिक स्वास्थ्य टिकून रहावे यामुळे परस्परांशी सौहार्दाने वागावे असे समुपदेशक नागरिकांना सांगत आहेत.

## संदर्भ 
वर्ग:संसर्गजन्य रोग
वर्ग:कोरोनाव्हायरस
प्रकाश जोशी

डाॅ. **प्रकाश जोशी** हे एक मराठी लेखक आहेत. त्यांनी गणितात डाॅक्टरेट मिळवली आहे. ते मुंबईच्या भाभा अणुसंशोधन केंद्रात ते काम करत होते. जोशी अँटार्क्टिका, परिभ्रमण, निसर्ग, नकाशा, वास्तुरचना, गणित, तत्त्वज्ञान, पर्यावरण-शेती पासून ते ललित-विनोदी कथांपर्यंतच्या विषयांवर लिखाण करतात. राष्ट्रीय-आंतरराष्ट्रीय नियतकालिकांतून जोशी यांचे ६०हून अधिक शोधनिबंध प्रसिद्ध झाले आहेत. जत्रा, दैवज्ञश्री, मेनका, ललना, वसंतश्री आदी दिवाळी अंकांतून त्यांच्या ४०-४५ विनोदी कथा छापून आल्या आहेत.

## पुस्तके
* असा निसर्ग अशी माणसं (ललित)
* आळशी माणसाचा विषय गणित (ललित)
* ॠतुवैभव 
* कृषिप्रयोगांची गाथा (माहितीपर)
* जीवनशैली : वैयक्तिक ते वैश्विक 
* जैवसुखात - निसर्गस्नेही घरात 
* द डार्कर साइड (अनुवादित कादंबरी, मूळ इंग्रजी, लेखक - कोडी मॅकफॅदियेन)  
* देवस्थानांच्या अवतीभवती 
* नकाशाच्या रेषांवरून चालताना : नकाशाचा आनंद, आस्वाद आणि आख्यायिका (ललित, माहितीपर, भूगोलाचॆ क्रमिक पुस्तक)
* भुतापाठी राजकारण (विनोदी कथासंग्रह; एकूण १० कथा)
* महाराष्ट्रातील जलाशय (माहितीपर)
* रमणीय सागरकिनारे 
* विशाल हिमालय 
* The Silent Reformer (पांडुरंगशास्त्री आठवले यांच्या राजेंद्र खेर यांनी लिहिलेल्या मराठी चरित्रााचा इंग्रजी अनुवाद), वगैरे.

## पुरस्कार
* पदभ्रमणावरील एका पुस्तकाला कोमसापचा ललित साहित्य पुरस्कार
* पर्यावरणावरील एका पुस्तकाला महाराष्ट्र राज्य सरकारचा पुरस्कार

वर्ग:मराठी लेखक
वर्ग:पुरुष चरित्रलेख
बहिणाबाई चौधरी मराठी साहित्य संमेलन

**बहिणाबाई चौधरी मराठी साहित्य संमेलन** नावाचे एक संमेलन, जळगाव जिल्ह्यातील चोपडा येथे ९ व १० नोव्हेंबर २०१९ या काळात झाले. हे संमेलन महाराष्ट्र राज्य साहित्य व संस्कृती मंडळ, मुंबई व नगर वाचन मंदिर यांच्या संयुक्त विद्यमाने भरवण्यात आले होते. 

## हे सुद्धा पहा 
* मराठी साहित्य संमेलने

वर्ग:मराठी साहित्य संमेलने
रेचल गोएंका

रेचल गोएंका ह्या भारतीय रेस्टोरेंटर, शेफ, लेखक आणि मुंबई येथील द चॉकलेट स्पून कंपनीच्या संस्थापक आणि मुख्य कार्यकारी अधिकारी आहेत. त्या द सॅसी स्पून, एक युरोपियन रेस्टॉरंट, हाऊस ऑफ मॅंडेरिन, चायनीज रेस्टॉरंट, बार्झा बार आणि बाइट्स, बीच शॅक थीम असलेली पब, विक्ट चायना, एक आशियाई रेस्टो-बार आणि सेसी टीस्पून सारख्या रेस्टॉरंट्सची साखळी चालवितात.  टाइम्स ऑफ इंडियाच्या टाइम्स हॉस्पिटॅलिटी आयकॉन्सने त्यांना २०१८ मध्ये वूमन एंटरप्रुअर ऑफ द इयर म्हणून निवडले,  त्यांचा फोटो फिलिंग्ज  डॉग्ज एन मोर  आणि मदर अँड बेबी  सारख्या मासिकांच्या मुखपृष्ठावर दिसला होता. तिला अ‍ॅडव्हेंचर विथ मिथाई या पुस्तकासाठी तिला गौरमंड वर्ल्ड कूकबुक २०२० पुरस्कार देण्यात आला. 

## संदर्भ 
वर्ग:भारतीय आचारी
वर्ग:भारतीय पाककृतींचे आचारी
वर्ग:स्त्री चरित्रलेख
यश राम सिंह

लेफ्टनंट कर्नल **यश राम सिंह**, अशोक चक्र (१ मार्च, १९३५ - ) हे अशोक चक्र विजेतेभारतीय सेनेचे सेवानिवृत्त अधिकारी आहेत.  

## सुरुवातीचे जीवन 
सिंह यांचा जन्म १ मार्च, १९३५ रोजी उत्तर प्रदेशातील बुलंदशहर जिल्ह्यातील भाभोक्रा गावात झाला.  त्यांचे वडील बदनसिंग हे एक शेतकरी होते. त्यांच्या गावात मूलभूत सुविधा व प्राथमिक शाळा नसल्यामुळे त्यांचे प्राथमिक शिक्षण दुसऱ्या गावात झाले, त्यानंतर त्यांनी उच्च शिक्षणासाठी खुर्जात एनआरईसीमध्ये प्रवेश घेतला.

## सैनिकीकारकीर्द 
सिंह सिग्नलमन म्हणून सैन्यात दाखल झाले. त्यांनंतर त्यांची आर्मी एज्युकेशनल कोर्प्समध्ये प्रशिक्षक म्हणून निवड झाली. १९६३मध्ये त्यांची चेन्नईच्या ओटीएस येथून राजपूत रेजिमेंटमध्ये कमिशनर अधिकारी म्हणून आणीबाणी नियुक्ती झाली. 

## मिझो हिल्स मधील ऑपरेशन 
१९६८ मध्ये कॅप्टन सिंह मिझोरम मध्ये राजपूत रेजिमेंट सह तैनात होते.  १ वह बो सालच्या मिझो हिल्समध्ये बटालियनच्या राजपूत रेजिमेंटचा कार्यक्रम थांबविण्यात आला.  माहिती माहिती मिली काही दहशतवादी मिजो पाहुणे छिपे होते.  सूचना प्राप्त झाल्यावर, त्याने कडी प्रयत्न केला आणि मिझो हिल्सच्या एका ग्रामीण भागात जवळजवळ 50 दहशतवादी ठिकाणे शोधून काढा.  कॅप्टन जसराम सिंह दोन प्लाटून सह ताबडतोब गावात की बाजू चालू आहे.  जेव्हा वे गाँव प्रवेश घेतात, तेव्हा प्लेटोवर अतिरेकी दहशतवाद्यांचा वर्चस्व होता.  कॅप्टन जसराम सिंह वैयक्तिकरित्या आम्ही निदान झालो आणि उग्रवाद्यांच्या स्थितीवर नियंत्रण ठेवू.  या साहसी कार्यानंतर उग्रवाद्यांनी पद सोडले आणि भाग गेला.  आम्ही तुमच्या पुढच्या दोन दिवसांनंतर, छत्तीसगड आणि मोठ्या प्रमाणात हत्ती आणि गोला-बारूद सोडले.  हे संपूर्ण मुठभेडमध्ये, कॅप्टन जसराम सिंह ने सर्वात योग्य भाउदुरी आणि संवेदनशील प्रदर्शन केले.  त्यांच्या भदुरीसाठी अशोक अशोक चक्र पुरस्कार.

## संदर्भ 
वर्ग:अशोक चक्र पुरस्कार विजेते
वर्ग:इ.स. १९३५ मधील जन्म
वर्ग:पुरुष चरित्रलेख
वर्ग:भारतीय सैन्यातील अधिकारी
लोणी काळभोर

**लोणी काळभोर** हे भारताच्या महाराष्ट्र राज्यातील पुणे जिल्ह्यातील हवेली तालुक्यातील एक गाव आहे.
## भौगोलिक स्थान
उजवे|इवलेसे| 1987 मध्ये आठवडी बाजारात दाढी करणे
हे गाव सिंहगड - भुलेश्वर पर्वतरांगाच्या पायथ्याशी उत्तरेकडील बाजूला वसलेले आहे, ही पर्वत रांग सह्याद्रीच्या पश्चिमेस ते पूर्वेकडे आहे. मुळा-मुठा नदी गावाच्या उत्तरेकडील बाजूला वाहते. प्रशासकीयदृष्ट्या हे गाव पुणे जिल्ह्यातील हवेली तालुक्यात आहे. हे गाव सतत वाढत असलेल्या पुणे महानगराचा भाग आहे . पुणे शहराच्या जवळ असल्यामुळे, या गावातील काही भाग हे मागील काही वर्षांमध्ये शहराचे उपनगरे बनले आहेत.

भारताच्या २०११ च्या जनगणनेनुसार या गावाची लोकसंख्या २२५१८ असून त्यातील ११७२७ पुरुष तर १०७९१ महिला आहेत. ६ वर्षांखालील मुले खेड्यातील एकूण लोकसंख्येपैकी १२.५९% आहेत. लोणी-काळभोर गावचे सरासरी लिंग प्रमाण ९२० आहे जे महाराष्ट्र राज्याच्या सरासरीपेक्षा कमी आहे. जनगणनेनुसार लोणी-काळभोरसाठी बाल लिंग प्रमाण ७८० आहे, जे महाराष्ट्राच्या सरासरीपेक्षा ८९४ च्या तुलनेत कमी आहे. २०११ मध्ये, महाराष्ट्राच्या ८२.३४%च्या तुलनेत गावाचा साक्षरता दर ८२.८२% होता. पुरुष साक्षरता ८९.१८% आहे तर महिला साक्षरता दर ७६.०७% आहे.

## स्थानिक शासन 
भारतीय संविधान आणि पंचायती राज अधिनियमानुसार, गावचे सरपंच (गावप्रमुख) प्रशासकीय काम  करतात. सरपंचाची निवड  गाव प्रतिनिधी करतात्.

## वाहतूक 
या गावामधुन पुणे-सोलापुर राष्ट्रीय महामार्ग तसेच पुणे-सिकंदराबाद रेल्वे मार्ग जातात. अनेक गाड्या लोणी काळभोर स्थानकावर थांबतात. पुणे व पिंपरी-चिंचवड महानगरपालिका चालविणाऱ्या जाणाऱ्या पीएमपीएमएल बस सेवेद्वारेही या गावाला सेवा दिली जाते.                                    
 
## हवामान
येथील सर्वसाधारण हवामान उष्ण व कोरडे आहे. हवामानातील बदलानुसार प्रत्येक वर्षात मुख्यतः तीन ऋतू असतात.मार्च ते मे पर्यंत उन्हाळा, जून ते ऑक्टोबर पर्यंत पावसाळा  आणि नोव्हेंबर ते फेब्रुवारी पर्यंत हिवाळा असतो. हिवाळ्यात शीतल वातावरण असते. तालुक्यातील वार्षिक सरासरी पर्जन्यमान ६१० मिमी पर्यंत असते.

## लोकजीवन
## प्रेक्षणीय स्थळे
रामदरा हे मंदिर प्रसिद्ध .

## नागरी सुविधा
## जवळपासची गावे
**उरुळी कांचन, मांजरी बु., हडपसर, कुंजिरवाडी      थेऊर , वाघोली , खराडी , मांजरी खु., शिंदावणे**       

## संदर्भ
#https://villageinfo.in/
#https://www.census2011.co.in/
#http://tourism.gov.in/
#https://www.incredibleindia.org/
#https://www.india.gov.in/topics/travel-tourism
#https://www.mapsofindia.com/ 
#https://www.weather.gov/dvn/climategraphics?n=climategraphics
#https://www.weather-atlas.com/en/india-climate 

वर्ग:हवेली तालुक्यातील गावे
वर्ग:पुणे जिल्ह्यातील गावे
प्लाझमाफेरेसिस

**प्लाझमाफेरेसिस** किव्हा **प्लाझ्मा थेरेपी** हे एका व्यक्तीचे रक्तातून प्लाझ्मा काढून त्यावर अभ्यास करणे आणि परत दुसऱ्याच्या रक्तात टाकण्याची अशी एक वैद्यकीय प्रक्रिया आहे.   कोरोनाव्हायरस आजारासाठी प्रयोग म्हणून वापर केला जात आहे. 

## संदर्भ 
वर्ग:वैद्यकशास्त्र
वर्ग:कोरोनाव्हायरस
रक्तातील प्लाझ्मा

**रक्त प्लाझ्मा**, **पातळ द्रव** किव्हा **ब्लड प्लाझ्मा** रक्ताचा एक पिवळसर द्रव घटक आहे जो रक्ताच्या पेशी निलंबनात ठेवतो. हा रक्ताचा द्रव भाग आहे ज्यामुळे आपल्या शरीरात पेशी आणि प्रथिने असतात. हे शरीराच्या रक्ताच्या प्रमाणात सुमारे ५५% बनवते. हा पेशीबाह्य द्रव (पेशींच्या बाहेरील सर्व शरीर द्रव)चा इंट्राव्हास्क्यूलर फ्लुईडचे एक भाग आहे. हे बहुतेक पाणी असते (व्हॉल्यूमनुसार ९५% पर्यंत) आणि त्यात विरघळली जाणारी प्रथिने (६-८%) (उदा. सीरम अल्बमिन, ग्लोब्युलिन आणि फायब्रीनोजेन), ग्लूकोज, क्लोटिंग घटक, इलेक्ट्रोलाइट्स (Na+, Ca2+, Mg2+, HCO3−, Cl− इत्यादी), हार्मोन्स, कार्बन डाय ऑक्साईड (मलमूत्र उत्सर्जित उत्पादनांच्या वाहतुकीचे मुख्य माध्यम) आणि ऑक्सिजन. इलेक्ट्रोलाइट एकाग्रता संतुलित ठेवते आणि शरीरास संसर्ग आणि इतर रक्त विकृतींपासून संरक्षण देते अशा इंट्राव्हास्क्यूलर ऑस्मोटिक प्रभावामध्ये हे महत्त्वपूर्ण भूमिका बजावते.

## संदर्भ 
वर्ग:वैद्यकशास्त्र
गेम (२०११ हिंदी चित्रपट)

***गेम***  हा २०११ मध्ये प्रदर्शित झालेला हिंदी  थरारपट आहे. याचे दिग्दर्शन अभिनय देवने केले असून निर्मितीएक्सेल एंटरटेनमेंटच्या फरहान अख्तर आणि रितेश सिधवानीची आहे.  यात अभिषेक बच्चन, कंगना राणावत, अनुपम खेर, सारा-जेन डायस, शहाना गोस्वामी, बोमन इराणी, गौहर खान आणि जिमी शेरगिल यांच्या प्रमुख भूमिका आहेत. 

## प्रमुख भूमिका 
* अभिषेक बच्चन, नील मेनन, तुर्कीमधील कॅसिनो मालक.
* कंगना राणावत, ब्रिटिश पोलीस अधिकारी सिया अग्निहोत्री.
* गौहर खान, समरा श्रॉफ, कबीर मल्होत्राचे वैयक्तिक सहाय्यक आणि भाची. वास्तवात इकबाल मल्होत्राची मुलगी नताशा मल्होत्रा,
* सारा-जेन डायस, माया. कबीर मल्होत्राच्या जुळ्या मुलींपैकी एक, तिशाची बहीण.
* जिमी शेरगिल, विक्रम कपूर, चित्रपट अभिनेता.
* शहाना गोस्वामी, तिशा खन्ना, एक गुन्हेगारी पत्रकार. कबीर मल्होत्राच्या जुळ्या मुलींपैकी एक. मायाची बहीण.
* बोमन इराणी, ओपी रॅमसे, थायलंडमधील राजकीय नेता.
* अनुपम खेर, कबीर मल्होत्रा, इक्बाल मल्होत्रा.
* मोहन कपूर, रणवीर.

## संदर्भ 
## बाह्य दुवे
* 
* 

वर्ग:इ.स. २०११ मधील हिंदी चित्रपट
एन९५ मास्क

**N९५** हा एक कण-फिल्टरिंग फेसपीस श्वसन यंत्र आहे जो यू.एस. नॅशनल इन्स्टिट्यूट फॉर ऑक्युपेशनल सेफ्टी अँड हेल्थ (एनआयओएसएच) एन ९५ क्लास एर फिल्ट्रेशनचे वर्गीकरण पूर्ण करतो, म्हणजे ते कमीतकमी 95% हवेतील कण फिल्टर करते.

## संदर्भ 
वर्ग:कोरोनाव्हायरस
वर्ग:संसर्गजन्य रोग
वसुमती धुरू

**वसुमती रवींद्र धुरू** या पाकशास्त्रावर मराठी पुस्तके लिहिणाऱ्या लेखिका आहेत. त्यांनी मुंबई विद्यापीठाची रसायनशास्त्राची पदवी आणि आहारशास्त्रातील पदविका मिळवली. आहारशास्त्र परिक्षेत त्या पहिल्या वर्गात द्वितीय क्रमांकावर होत्या. 
धुरू यांनी  मुंबईतील शुश्रूषा सिटिझन्स को-ऑपरेटिव्ह हाॅस्पिटल, सी.एम.सी. हाॅस्पिटल्स (लुधियाना-पंजाब) व अल्टमान हाॅस्पिटल (ओहायो-अमेरिका) यथे डायटेशियन म्हणून काम केले आहे. न्युट्रिशन सोसायटी ऑफ इंडिया, इंडियन वीमेन सायंटिस्ट्स असोसिएशन यांच्या व इतर अनेक मान्यवर संस्थांच्या त्या आजीव सदस्य आहेत. 'डायटेटिक्स'-आजारपणातील आहार हा त्यांचा व्यवसाय आणि आहारविषयक प्रबोधन हा त्यांव्या जिव्हाळ्याचा विषय आहे. 

धुरू यांनी लीलावती भागवत यांच्या मुंबई आकाशवाणीच्या केंद्रावरील *वनिता मंडळ* या कार्यक्रमात अनेक वेळा भाग घेतला. तेथे धुरू यांना प्रसिद्धी मिळाली..

रघुनाथ धनाजी पाटील हे धुरू यांचे वडील होत.

## पुस्तके
* आहाराविषयी सारे काही... 
* घरट्यातल्या चिमण्या (स्त्रियांच्या कथा)
* जासूस मुन्ना आणि इतर कथा (बालसाहित्य)
* झटपट सुगरण : व्हेज् + नाॅनव्हेज्
* प्रपितामह काशिनाथ देवाजी धुरू आणि सूर्यवंशी क्षत्रिय ज्ञाती समाज (चरित्र व इतर माहिती)
* केक्स व कुकीज : केकस, बिस्किट्स, नानकटाई, इत्यादी
* मध्यम वय सावध आहार 
* चिंगलान् : चायनीज कुकरी
* लोणची-मुरांबे-जॅम-जेली-सरबते 
* विज्ञान विशारदा : पहिल्या भारतीय महिला शास्त्रज्ञ कमला सोहोनी यांच्या आठवणी
* सडपातळ व्हा, सडपातळ राहा : वजन घटविण्यासाठी अनेक उपाय व उपचारपद्धती, तसेच बांधेसूद राहण्यासाठी सौम्य आहारनियमनांच्या शास्त्रशुद्ध पाकककृती 
* सॅलड्स् & कोशिंबिरी

वर्ग:मराठी लेखिका
वर्ग:स्त्री चरित्रलेख
नवनाथ विद्यालय (करंजी)

**श्री नवनाथ महाविद्यालय** हे करंजी गावात एक विद्यालय आहे. करंजी हे अहमदनगर जिल्ह्यातील पाथर्डी तालुक्यातील एक गाव आहे.

वर्ग:पाथर्डी तालुका
बापू गोखले

**नरहर गणेश** तथा **बापू गोखले** (इ.स. १७७७ - १९ फेब्रुवारी, १८१८) हे दुसऱ्या बाजीराव पेशव्यांचे शूर व विश्वासू सरदार आणि मराठा साम्राज्याचे शेवटचे सरसेनापती होते.

गोखले यांचे मूळ गाव कोकणातले तळेखाजण असून नंतर ते विजयदुर्ग तालुक्यातील पिरंदवणे येथे राहू लागले. 

निमगाव म्हाळुंगी येथॆे गोखले यांचा वाडा आहे. 

गोखले यांनी महाबळेश्वर येथील पाच नद्यांच्या उगमाजवळच्या महाबळेश्वराच्या (शंकराच्या) देवळात देवाजवळली अहोरात्र नंदादीपांपैकी एक लावलेला आहे. त्याची खर्चीची रक्कम इंग्रज सरकारचे खजिन्यांतून मिळते.

## बापू गोखले यांच्यावरील मराठी पुस्तके
* बापू गोखले यांचे चरित्र - शंकर तुकाराम शालिग्राम हे पुस्तक येथे मोफत वाचता येते.
* सरदार बापू गोखले (सदाशिव आठवले)

वर्ग:पेशवाई
वर्ग:मराठा साम्राज्याचे सेनापती
वर्ग:इ.स. १७७७ मधील जन्म
वर्ग:इ.स. १८१८ मधील मृत्यू
वर्ग:पुरुष चरित्रलेख
कोथरूड साहित्य संमेलन

**कोथरुड साहित्य संमेलन** पुण्याच्या कोथरूड भागात १९९५मध्ये भरले होते. यावेळी बाळ गाडगीळ संमेलनाध्यक्ष होते. 

## हे सुद्धा पहा
* साहित्य संमेलने

वर्ग:मराठी साहित्य संमेलने
रश्मी बन्सल

**रश्मी बन्सल** या लेखिका, उद्योजिका व युवा विशेष तज्ज्ञ आहेत. 'जॅम' (जस्ट अनदर मॅगझिन) या भारतातील आचाडीच्या युवा मासिकाच्या त्या सहसंस्थापक व संपादक आहेत. युवकांसाठीची करिअर्स व उद्योजकता हे त्यांच्या लिखाणाचे विषय आहेत. 'युथकरी' हा लोकप्रिय ब्लॉग त्या चालवतात. व्यापारविषयक बातम्यांची वाहिनी - यू टी व्ही आयवरील 'क्रॅकिंग करिअर्स' या करियरविषयक कार्यक्रमाच्या त्या सल्लागार संपादक आहेत. भारत्भरातील महविद्यालयीन विद्यार्थ्यांना व तरुण उद्योजकांना त्या आत्मीयतेने मार्गदर्शन करतात. सोफिया कॉलेज, मुंबई येथून अर्थशास्त्राची पदवी घेतलेल्या व आय आय एम् अहमदाबादच्या एम् बी ए असलेल्य रश्मी सध्या मुंबईत असतात. 

वर्ग:भारतीय उद्योगिनी
वर्ग:स्त्री चरित्रलेख
वन बागकाम

**वन बागकाम** ही कमी देखभाल, टिकाऊ, वनस्पती-आधारित अन्न उत्पादन आणि प्रदेश पर्यावरण आधारित कृषीप्रधान तंत्र आहे, फळ आणि कोळशाच्या झाडे, झुडपे, औषधी वनस्पती, वेली आणि बारमाही भाज्यांचा समावेश आहे ज्याचे उत्पादन मानवासाठी उपयोगी आहे.

वन बागकाम उष्णकटिबंधीय भागात अन्न सुरक्षित ठेवण्याची एक प्रागैतिहासिक पद्धत आहे. १९८० च्या दशकात रॉबर्ट हार्टने तत्त्वे स्वीकारून समशीतोष्ण हवामान लागू केल्यावर "वन बागकाम" हा शब्द दिला.

## इतिहास 
वन उद्यान हे जगातील भूमी वापराचे सर्वात जुने स्वरूप आणि सर्वाधिक संवेदनक्षम कृषी तंत्रज्ञान आहे. त्यांची उत्पत्ती प्रागैतिहासिक काळात जंगल, नदीकाठच्या आणि पावसाळ्याच्या प्रदेशांच्या ओल्या पायथ्याशी झाली. त्यांचे तत्काळ वातावरण सुधारण्यासाठी कुटुंबांच्या हळूहळू प्रक्रियेमध्ये उपयुक्त वृक्ष आणि द्राक्षांचा वेल प्रजाती ओळखले गेले व सुधारित करण्यात आल्या तेव्हा अनिष्ट प्रजाती नष्ट झाली.

उष्णकटिबंधीय भागात वन उद्याने अद्याप सामान्य आहेत आणि दक्षिण भारत, नेपाळ, झांबिया, झिम्बाब्वे आणि टांझानिया मधील केरळमधील होम गार्डन्स अशा विविध नावांनी ओळखल्या जातात. श्रीलंकेत कांद्यान वन बाग; मेक्सिकोचे "कौटुंबिक फळबागा". त्यांना कृषीशास्त्र देखील म्हणतात. स्थानिक लोकवस्तीसाठी वनक्षेत्र हे उत्पन्नाचे आणि अन्न संरक्षणाचे महत्त्वपूर्ण स्रोत असल्याचे दर्शविले गेले आहे.

१९८० च्या दशकात रॉबर्ट हार्टने युनायटेड किंग्डमच्या समशीतोष्ण हवामानासाठी वन बागकाम रूपांतर केले. नंतर त्यांचे सिद्धांत कृषिवनीकरण संशोधन ट्रस्ट,  ग्रॅहम बेल, पॅट्रिक व्हाइटफील्ड, डेव्ह जॅक आणि ज्यॉफ लॉटन यासारख्या विविध कलावंतांनी विकसित केले.

## समशीतोष्ण हवामान 
हार्टने स्वतः आणि त्याचा भाऊ लेकन एक आरोग्य आणि उपचारात्मक वातावरण उद्देशाने श्रॉपशायरच्या वेनलॉक एज येथे शेती करण्यास सुरुवात केली. मोठ्या प्रमाणात भाजीपाला बेड राखण्यासाठी, पशुधन पाळणे आणि फळबागाची देखभाल करणे हे त्यांच्या सामर्थ्यापेक्षा अधिक कार्य होते.

## सात थर प्रणाली 
रॉबर्ट हार्टने नैसर्गिक जंगलाला वेगवेगळ्या पातळ्यांमध्ये विभागले जाऊ शकते या निरीक्षणावर आधारित अशी यंत्रणा सुरू केली. नाशपातीच्या अस्तित्वात असलेल्या लहान फळबागाचा विकास करण्यासाठी आंतरपीक वापरली.

# मूळ परिपक्व फळझाडे असलेले ‘छत थर’.
# बौने मुळांवर लहान नट आणि फळझाडे यांचे ‘निम्न-वृक्ष थर’.
# बेरीसारख्या फळांच्या झुडूपांचा ‘झुडूप थर’.
# बारमाही भाज्या आणि औषधी वनस्पतींचा ‘हर्बासियस थर’.
# मुळांसाठी आणि कंदांसाठी लागवड केलेल्या वनस्पतींचे ‘रीझोस्फियर’ किंवा ‘भूमिगत’ आकारमान.
# क्षैतिज पसरणाऱ्या खाद्यतेल वनस्पतींचे ‘ग्राउंड कव्हर थर’.
# वेली आणि गिर्यारोहकांचा ‘अनुलंब थर’.

त्यांनी निवडलेल्या वनस्पती म्हणजे सात-स्तर प्रणालीचा मुख्य घटक.

## पुढील विकास 
कृषिवनीकरण संशोधन ट्रस्ट, मार्टिन क्रॉफर्ड द्वारे व्यवस्थापित, डेव्हॉन, युनायटेड किंग्डम मध्ये अनेक भूखंडांवर  अनेक प्रायोगिक वन बागकाम प्रकल्प चालवते. क्रॉफर्ड शाश्वत उत्पादित अन्न आणि इतर घरगुती उत्पादनांचा कमी देखभाल मार्ग म्हणून वनक्षेत्राचे वर्णन करतात.

केन फर्न यांना कल्पना होती की यशस्वी समशीतोष्ण वन बागांसाठी विस्तृत साखळीत सहिष्णु वनस्पतींचा वापर करणे आवश्यक आहे. यासाठी, फर्नने वनस्पती संघटना निर्माण केली.

## संदर्भ 
वर्ग:शेतीपूरक व्यवसाय
अपर्णा रामतीर्थकर

ॲडव्होकेट **अपर्णा अरुण रामतीर्थकर** (१९५५ - २८ एप्रिल, २०२०) या हौशी नाट्य कलावंत, स्त्रियांसाठी काम करणाऱ्या सामाजिक कार्यकर्त्या, वकील आणि वक्त्या होत्या. मूळच्या पुण्याच्या असलेल्या रामतीर्थकर लग्नानंतर पत्रकार पती अरुण रामतीर्थकर यांच्याबरोबर सोलापूरला आल्या. 

अपर्णा रामतीर्थकर यांनी सामाजिक व कौटुंबिक स्वास्थ्य टिकविण्यासाठी नात्यांवर तीन हजारांहून अधिक व्याख्याने दिली होती. त्यांनी ‘‘पाखर संकुल’‘, ‘‘उद्योगवर्धिनी’‘, इ. संस्थांबरोबर काम केले.

## पुरस्कार
* प्रतापगड उत्सव समितीचा वीर जीवा महाले पुरस्कार

वर्ग:मराठी समाजसेवक
वर्ग:इ.स. १९५५ मधील जन्म
वर्ग:इ.स. २०२० मधील मृत्यू
वर्ग:स्त्री चरित्रलेख
कूर्स फील्ड

**कूर्स फील्ड** हे अमेरिकेच्या कॉलोराडो राज्याची राजधानी डेन्व्हर येथील बेसबॉल मैदान आहे. शहराच्या मध्यवर्ती भागात असलेले हे मैदान मेजर लीग बेसबॉलच्या कॉलोराडो रॉकीझचे घरचे मैदान आहे. याची रचना १९९५ मध्ये झाली. है मैदान डेन्व्हरचे मुख्य रेल्वे स्थानक असलेल्या युनियन स्टेशनपासून  जवळ डेन्व्हरच्या लोअर डाउनटाउन भागात आहे. या मैदानाला  कूर्स ब्रुइंग कंपनीचे नाव दिलेले आहे.   

## संदर्भ आणि नोंदी 
वर्ग:डेन्व्हर
वर्ग:मेजर लीग बेसबॉल मैदाने
वर्ग:इ.स. १९९५ मधील निर्मिती
१९८६ आशिया चषक

**१९८६ आशिया चषक** ही आशिया क्रिकेट संघटन ने आयोजित केलेली एकदिवसीय स्पर्धा होती. आशिया चषक मालिकेतील ही २री स्पर्धा श्रीलंकेत मार्च-एप्रिल १९८६ मध्ये झाली. या स्पर्धेत श्रीलंका, पाकिस्तान आणि बांगलादेश या देशांनी सहभाग घेतला. श्रीलंकेसोबत चालु असलेल्या राजकीय तणावामुळे भारताने स्पर्धेतून माघार घेतली. १९८४ दक्षिण-पुर्व आशिया चषक जिंकल्याने बांगलादेश या स्पर्धेसाठी पात्र ठरला आणि आशिया चषकात पदार्पण केले.

स्पर्धा साखळी पद्धतीने खेळविण्यात आली. प्रत्येक संघ विरुद्ध संघाशी एक सामना खेळला. अंतिम समयी अव्वल दोन संघ अंतिम सामन्यासाठी पात्र ठरले. अंतिम सामन्यात श्रीलंकेने पाकिस्तानचा ५ गडी राखून पराभव करत पहिलावहिला आशिया चषक जिंकला. श्रीलंकेच्या अर्जुन रणतुंगाला मालिकावीर पुरस्कार देऊन गौरविण्यात आले.

## सहभागी देश 
## मैदाने 
## गुणफलक
## साखळी सामने
------

------

## अंतिम सामना
वर्ग:आशिया चषक
वर्ग:इ.स. १९८६ मधील क्रिकेट
*
*
फोटो रजिस्टर

प्रकाश-प्रतिरोधक (एलडीआर) म्हणून ओळखले जाणारे फोटोरॅसिस्टर्स हे प्रकाश संवेदनशील उपकरणे आहेत जी बहुतेक वेळा प्रकाशाची उपस्थिती किंवा अनुपस्थिती दर्शविण्यासाठी किंवा प्रकाशाची तीव्रता मोजण्यासाठी वापरली जातात.एलडीआरकडे प्रतिरोधकांसारखे ध्रुवपण नाही. एलडीआरची प्रतिरोधकता सहजपणे एलडीआरच्या दोन टर्मिनल्सला मल्टीमीटरने जोडण्याद्वारे आणि मल्टीमीटरला रेझिस्टन्स मोडमध्ये सेट करून सहज मोजले जाऊ शकते.
एलडीआर वर प्रकाशाची तीव्रता बदलता तेव्हा आपण प्रतिकार वेगळ्या प्रकारे पाहू शकता. एलडीआर विविध आकारात उपलब्ध आहे जसे की ५ मिमी एलडीआर आणि १२ मिमी एलडीआर जेथे एलडीआरचा थर अनुक्रमे ५ मिमी आणि १२ मिमी रूंद असेल.

फोटोरजिस्टर हा एक सक्रिय घटक आहे जो घटकाच्या संवेदनशील पृष्ठभागावर प्रकाश  प्राप्त करण्याच्या संदर्भात प्रतिकार कमी करतो. घटनेच्या प्रकाशाच्या तीव्रतेच्या वाढीसह फोटोरजिस्टरचा  प्रतिकार कमी होतो.प्रकाश संवेदनशील डिटेक्टर सर्किट्स आणि लाइट-अ‍ॅक्टिवेटेड आणि डार्क-अ‍ॅक्टिवेटेड स्विचिंग सर्किट्समध्ये एक प्रतिरोध अर्धवाहक म्हणून काम करणारे एक फोटोरजिस्टर लागू केला जाऊ शकतो.अंधारात, एक फोटोरजिस्टर कित्येक मेगाओम्स (एमए) इतका उच्च प्रतिकार करू शकतो.तर प्रकाशात फोटोरजिस्टरला काही शंभर ओमपेक्षा कमी प्रतिकार असू शकतो.बाजारात विविध प्रकारच्या लाइट सेन्सर उपलब्ध आहेत.त्याला एलडीआर असेही म्हणले जाते.लाईट सेन्सर हा सर्वात सामान्य प्रकारचा आणि कार्यक्षमतेचा प्रकार आहे जो एलडीआरच्या रूपात संक्षिप्त लाइट आश्रित प्रतिरोधक आहे.

**फोटोरजिस्टर काम कसे करतो** - जेव्हा रजिस्टर वर प्रकाश पडतो तेव्हा त्याचा रजिस्टन्स कमी होतो आणि करंट वाढतो.
## एलडीआर साठी इंटरफेसिंग सर्किट
एलडीआरला आउटपुट प्रतिरोध असतो म्हणून ते थेट कोणत्याही एडीसीशी कनेक्ट केले जाऊ शकते. तर व्होल्टेज दुभाजक सर्किट तयार करावे लागेल. आपण एक साधा व्होल्टेज डिव्हिडर सर्किट पाहू शकता ज्याचे आउटपुट व्होल्टेज एलडीआरवर येणाऱ्या प्रकाशाच्या प्रकाशाच्या तीव्रतेच्या प्रमाणात आहे. हे आउटपुट व्होल्टेज थेट एडीसीला प्रकाशाची तीव्रता किंवा तुलनात्मक सर्किट मोजण्यासाठी दिले जाऊ शकते.

Vout = विन एक्स (आर 1 / (आर 1 + आरएलडीआर))
वोल्टेज डिवाइडर अनुभाग का Vout = आउटपुट वोल्टेज
वोल्टेज डिवाइडर Vout = आउटपुट वोल्टेज
विन = वोल्टेज डिवाइडर अनुभाग  इनपुट वोल्टेज आपल्या स्थिति मध्ये  याचा  5 वोल्ट
आरएलडीआर = एलडीआरचा  प्रतिरोध
## उपयोग
*फोटो रजिस्टर बऱ्याच टाईप मध्ये येतो. कॅडिअम सल्फाइडच्या सेल्स बऱ्याच कॅझुमर आयटम मध्ये सापडतात जस कि कॅमेरा लाईट मीटर, क्लॉक रेडिओ, अलार्म डिव्हाइस (लाईट बीमसाठी डिटेक्टर म्हणून), नाइटलाइट्स, मैदानी घड्याळे, सौर स्ट्रीट दिवे आणि सौर रोड स्टड इ.
*जेव्हा एखादी व्यक्ती / ऑब्जेक्ट लेसर बीममधून जाते तेव्हा लाईट तीव्रतेत होणारा बदल शोधण्यासाठी फोटोजोरिस्टर्स किंवा एलडीआर देखील लेसर-आधारित सुरक्षा प्रणालींमध्ये वापरले जातात.
*कॅडमियमवरील रोहएचएस बंदीमुळे युरोपमध्ये सीडीएस आणि सीडीएस  फोटोरॅसिस्टर्सचा वापर कठोरपणे प्रतिबंधित आहे.

## हे ही पहा 
*Optoelectronics
*Photodetector

## संदर्भ
सय्यद अमीन

**सय्यद अमीन** मराठी लेखक होते. मुस्लिम विषयांवर त्यांनी सातत्याने लेखन केले. त्यांचा जन्म 20 ऑक्टोबर 1915 सांगली येथे झाला. सांगली नगरीला मराठी साहित्याची  परंपरा सुरू करण्यात सय्यद अमीन यांचा मोलाचा वाटा लाभला आहे. त्यांनी मराठी साहित्य क्षेत्राला मुस्लिम समाज जीवनाची ओळख करून दिली. भारताच्या संमिश्र म्हणजे गंगा-जमुनी संस्कृतीचे ते वाहक होते. अर्वाचीन काळात  मुस्लिम मराठी साहित्याची सुरुवात सय्यद अमीन यांच्या पासूनच होते. 17 डिसेंबर 1973 रोजी त्यांचे सांगली येथे अपघाती निधन झाले.

**मुस्लिम मराठी साहित्य** ही संज्ञा त्यांनी सर्वप्रथम सन 1936च्या दरम्यान वापरली 1935 ते 1936 मध्ये ‘मुस्लिम मराठी साहित्य पत्रिका’ त्यांनी संपादीत करून चालवली. महाराष्ट्रभर त्याचे वर्गणीदार होते. 

स्वातंत्र्य सेनानी सय्यद अमीन, महाराष्ट्र साहित्य परिषदेचे कार्यकारिणीचे सदस्य होते.त्यांनी 'अबला' या कादंबरी लेखनासह अनेक चरित्र ग्रंथांची निर्मिती केलेली आहे. त्यांनी काही दिवस 'मुस्लिम साहित्य पत्रिका' नावाचे नियतकालिकही चालवले. त्यांनी मुस्लिम साहित्य परिषद स्थापन करण्याचा प्रयत्न केला पण त्यांना यश आले नाही.

हीच सकल्पना  राबवून 1990 साली प्रा. फकरुद्दीन बेन्नूर यांनी मुस्लिम मराठी साहित्य परिषदेची  स्थापना केली.

सय्यद अमीन एक थोर लेखक व विचारवंत होते. 10 पेक्षा अधिक पुस्तके त्यांनी लिहिली आहेत. त्यांची पुस्तके शिवाजी विद्यापीठ (कोल्हापूर)  येथे अभ्यासक्रमासाठी लागलेली होती.  सावित्रीबाई फुले पुणे विद्यापीठात सेनेट तसेच मराठी साहित्य परिषदेच्या कार्यकरी मंडळाचे सभासद होण्याचा बहुमान त्यांना मिळाला.

### राजकीय कारकीर्द 
सय्यद अमीन एक ख्यातकीर्त राजकारणी होते. ते 1936 ते 1942 पर्यंत सांगली नगरपालिकेचे लोकनियूक्त सदस्य होते. सांगलीच्या लोकल बोर्डामध्येही त्यांची वर्णी लागली होती. सांगली जिल्हा काँग्रेस कमेटीच्या पार्लेमेन्ट्री बोर्डातही त्यांनी काम केले. तत्कालान उद्योग मंत्री व सांगली जिल्हा काँग्रेसचे अध्यक्ष राजारामबापू पाटील, राज्याचे माजी मुख्यमंत्री वसंतदादा पाटील यांच्याशी त्यांचे जिव्हाळ्याचे संबंध होते.

1949 ते 1952 अखेर ते मुंबई प्रातांचे आमदार होते. मुरारजी देसाई, काँग्रेसचे थोर नेते यशवंतराव चव्हाण, माजी राष्ट्रपती डॉ. राजेंद्र प्रसाद, माजी उपराष्ट्रपती राधाकृष्णन, माजी मुख्यमंत्री वसंतदादा पाटील, बॅ. ए. आर. अंतुले, बॅ. जी.डी. पाटील, बॅ. गुलाबराव पाटील यांच्याशी घनीष्ठ संबध होते.

## प्रकाशित साहित्य 
1) हजरत मुहंमद पैगंबर

2) इस्लाम आणि नीतिशास्त्र

‌3) अतातुर्क गाझी कमालपाशा (1942)

4) इस्लाम आणि संस्कृती (1950) 

5) महापुरुष छत्रपती शिवाजी (1974) 

6) आबला (कादंबरी)

7) इस्लाम संस्कृती

8) आदर्श खलीफा

9) हिंदू मुस्लिम सांस्कृतिक मिलाफ

10) ऐतिहासिक हिंदी मुसलमान

11) भारतीय शूर स्त्रिया

12) राष्ट्रपती ङाॅ.झाकीर हुसेन

राष्ट्रपती ङाॅ.झाकीर हुसेन

 महापुरूष छत्रपती शिवाजी

 सम्राट

 अबला

 आदर्श खलीफा

 प्राचीन भारतीय संस्कृती

वर्ग:मराठी लेखक
वर्ग:इ.स. १९३० मधील जन्म
वर्ग:इ.स. १९७३ मधील मृत्यू
वर्ग:पुरुष चरित्रलेख
द रेझिलियंट फाउंडेशन

## बाह्य दुवे 
* resilientfoundation.org

## हे सुद्धा पहा 
# भारतात आपत्ती व्यवस्थापन 
# राष्ट्रीय आपत्ती व्यवस्थापन प्राधिकरण (भारत)

## संदर्भ 
वर्ग:भारतातील समाजसेवी संस्था
सुधा रिसबुड

**सुधा रिसबुड** या मराठीत विज्ञानकथा लिहिणाऱ्या लेखिका आहेत. 

## पुस्तके
* **अंतरिक्षाचा वेध**. ह्या पुस्तकाला २००६ चा पुणे मराठी ग्रंथालयाचा स्वातंत्र्यवीर सावरकर पुरस्कार (ललित वाङ्मयीन वैज्ञानिक लेखनाकरिता) मिळाला. 
* **कल्पित अकल्पित** (कथासंग्रह). या पुस्तकाला २००९ चा महाराष्ट्र शासनाचा उत्कृष्ट वाङ्मयाचा पुरस्कार मिळाला.
* **गार्डिअन** (कथासंग्रह)
* **भारतीय स्त्री एक मीमांसा**. ह्या पुस्तकाला २०१३ चा पुणे मराठी ग्रंथालयाचा चेतना पुरस्कार (राष्ट्रीय चेतना जागवणाऱ्या लेखनाकरिता) मिळाला. 
* **भास्कराचार्य ते ग‍ॉस: गणिताचाच ध्यास**
* **रिचर्ड फाईनमन: एक हरहुन्नरी व्यक्तिमत्त्व** (दुसऱ्या महायुद्धात प्रत्यक्ष अणुबाॅम्ब बनवण्यात सहभागी असलेले, फिजिक्सचे नोबेल पारितोषिक विजेते यांचे चरित्र)
* **अजेय भारत (पाचवे ते बारावे शतक): भारतीय इतिहासाचा दैदीप्यमान कालखंड**.

वर्ग:मराठी लेखिका
वर्ग:स्त्री चरित्रलेख
१९८४ आशिया चषक

**१९८४ आशिया चषक** ही आशिया क्रिकेट संघटन ने आयोजित केलेली एकदिवसीय स्पर्धा होती. आशिया चषक मालिकेतील ही प्रथम स्पर्धा संयुक्त अरब अमिरातीमध्ये एप्रिल १९८४ मध्ये झाली. या स्पर्धेत भारत, पाकिस्तान आणि श्रीलंका या आशिया खंडातील ३ कसोटी खेळणाऱ्या देशांनी सहभाग घेतला. सर्व सामने शारजाहमधील शारजा क्रिकेट असोसिएशन स्टेडियमवर खेळविण्यात आले. या मैदानावर पहिला आंतरराष्ट्रीय एकदिवसीय सामना खेळविण्यात आला होता.

स्पर्धा साखळी पद्धतीने खेळविण्यात आली. प्रत्येक संघ विरुद्ध संघाशी एक सामना खेळला. अंतिम समयी भारताने दोनी सामने जिंकत पहिल्या आशिया चषकावर नाव कोरले तर श्रीलंका १ विजय आणि १ पराभवासह दुसऱ्या स्थानावर (उपविजेता) राहिला. पाकिस्तानला एकही सामना जिंकण्यात यश आले नाही. भारताच्या सुरिंदर खन्नाला मालिकावीर पुरस्कार देऊन गौरविण्यात आले.
## सहभागी देश 
## मैदाने 
## गुणफलक
## सामने
------

------

## संदर्भयादी
वर्ग:इ.स. १९८४ मधील क्रिकेट
*
*
*
वर्ग:आशिया चषक